*Proiect*

# **guvernul republicii moldova**

**h o t ă r î r e nr. \_\_\_\_\_\_\_\_**

**din „\_\_\_” \_\_\_\_\_\_\_\_\_\_\_\_\_\_ 2017**

Cu privire la aprobarea proiectului de lege pentru modificarea şi completarea unor acte legislative

**------------------------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**PRIM-MINISTRU Pavel FILIP**

Contrasemnează:

Viceprim-ministru,

ministrul economiei și infrastructurii Octavian CALMÎC

Ministrul justiţiei Vladimir CEBOTARI

*Proiect*

**PARLAMENTUL REPUBLICII MOLDOVA**

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

**Art. I.** – La articolul II, alineatul (1) din Legea nr. 167 din 31 iulie 2015 pentru modificarea şi completarea Codului audiovizualului al Republicii Moldova nr.260-XVI din 27 iulie 2006 (Monitorul Oficial al Republicii Moldova, 2015, nr. 254-257, art. 485), cuvintele „31 decembrie 2017” se substituie cu cuvintele „01 martie 2020”.

**Art. II.** – Legea comunicațiilor electronice nr. 241- XVI din 15 noiembrie 2007 (Monitorul Oficial al Republicii Moldova, 2008, nr. 51–54, art. 155),cu modificările și completările ulterioare, se modifică și se completează, după cum urmează:

1. Articolul 24:

la alineatul (11) litera b) se completează la final cu textul „ , iar pentru televiziunea analogică terestră – pentru un termen ce nu depășește termenul-limită de trecere la televiziunea digitală terestră”, iar textul „în benzile de frecvențe radio care nu cad sub incidența tratatelor internaționale la care Republica Moldova este parte privind implementarea televiziunii digitale terestre” se exclude;

alineatul (12) va avea următorul cuprins:

„(12) La expirarea perioadei de valabilitate, licenţele pot fi reînnoite pentru perioade similare în condiţiile legii. Licenţele de utilizare a canalelor sau frecvenţelor radio pentru televiziunea analogică terestră pot fi reînnoite pe un termen ce nu va depăşi termenul-limită de trecere la televiziunea digitală terestră.”

la alineatul (16) textul „în benzile de frecvențe care nu cad sub incidența tratatelor internaționale la care Republica Moldova este parte privind implementarea televiziunii digitale terestre” se exclude;

2. La articolul 29:

alineatul (2):

în partea introductivă textul „în benzile de frecvențe care nu cad sub incidența tratatelor internaționale la care Republica Moldova este parte privind implementarea televiziunii digitale terestre” se exclude;

la litera a), textul „ , cu excepția rețelelor de televiziune digitală terestră,” se exclude;.

**Preşedintele Parlamentului Andrian CANDU**